**ANUNȚ**

**privind membri EuRoQuod propuși să participe în cadrul seminarului “Advanced training in EU law for court coordinators”, dedicat membrilor Rețelei EuRoQuod, în perioada 14-16 octombrie 2019, la Trier, Germania**

Ca urmare a anunțului publicat pe pagina web a Institutului Național al Magistraturii (în continuare, INM) la data de 03 iulie 2019, privind lansarea procedurii de înscriere pentru seminarul “Advanced training in EU law for court coordinators”, dedicat membrilor Rețelei EuRoQuod, în perioada 14-16 octombrie 2019, la Trier, Germania, au fost înregistrare trei candidaturi, toate în termen.

Toate candidaturile au fost însoțite de avizul prevăzut de art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliul Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 1296/14.12.2017.

La realizarea selecției au fost avute în vedere, în primul rând, criteriul impus de organizatori, respectiv calitatea de membri ai Rețelei EuRoQuod a participanților urmat de criteriile generale utilizate în selecțiile efectuate de INM privind participarea magistraților români la programele internaționale de formare (aprobate prin Hotărârea Consiliului Științific INM nr. 8/12.05.2015), respectiv:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

Comisia de selecție a constatat, în prima fază, calitatea de membri ai Rețelei EuRoQuod a celor trei candidați și a procedat în continuare la aplicarea criteriilor generale utilizate în selecțiile efectuate de INM astfel:

1. criteriul relevanței nu a mai fost analizat, condiția fiind îndeplinită odată cu verificarea criteriului impus de organizatori;
2. în aplicarea criteriului neparticipării recente la alte forme de pregătire internațională s-a constatat că un candidat figura cu ultima participare în 2012, un magistrat figura cu ultima participare în 2015, iar un magistrat figura cu ultima participare în 2017;
3. în verificarea îndeplinirii condiției privind cunoașterea limbii străine în care se va desfășura seminarul, s-a apreciat că toți candidații cunosc limba engleză la un nivel avansat.

Având în vedere numărul de locuri alocat României în cadrul acestei activități (6 locuri), comisia de selecție a decis selectarea tuturor candidaților, ordonați în baza criteriilor de la litera b), astfel:

1. **Iarina Ioana Prelipceanu – judecător, Curtea de Apel Cluj, membru al Rețelei EuRoQuod;**
2. **Beatrice Ramașcanu - judecător, Curtea de Apel București, membru al Rețelei EuRoQuod;**
3. **Liliana Palihovici – judecător, Curtea de Apel Iași, membru al Rețelei EuRoQuod.**